﻿■TeatruUon Creangâ" CU Ion Lucian de spre • copilârie şi teatru • şcoala spectatorului • primul spectacol: „Harap Alb" 7 m nfiinţarea unui teatru este un eveniment care prilejuieşte de obicei o scînteie- M toare desfăşurare de planuri şi proiecte Teatrul „Ion Creangă" a intrat în ■™» viaţa artisticâ mai degrabă cu modestie : prima sa ridicare de cortină — sim- bolic plasată în contextul festivităţilor prilejuite de „Zilele Ion Creangă" — n-a fost marcată nici măcar de cuvenita reclamă De altfel, în teatru continuă să existe o atmosferă de şantier; condiţiile tehnice sînt departe de a fi definitiv puse la punct, dotarea este încă destul de modestă, unele din eforturile organizatorice ale conducerii sînt încă frînate de probleme administrative nerezolvate Toate acestea n-au împiedicat însâ colectivul să-şi contureze intenţiile, să definească drumul pe care se va îndrepta De altfel, cu o astfel de „microdefiniţie" răspunde artistul emerit Ion Lucian, directorul teatrului, întrebării privind „personalitatea" ansamblului pe care-l conduce : — Teatrul nostru nu şi-a ales numele la întîmplare Scriind despre copilărie, Ion Creangă s-a adresat tuturor vîrstelor E ceea ce intenţionăm şi noi : să ne facem eooul viu al acestei zone filozofice şi poetice în care funcţionează legi speciale, în care rigorile spaţiului şi ale timpului sînt abolite, în care domnesc fantasticul şi umorul Saint-Exupery spune undeva : „Toţi oamenii mari au fost mai întîi copii Dar puţini îşi mai aduc aminte" Ne-am dori un teatru care să-şi cîştige tot felul de spectatori interesaţi de misterele universului acestei vîrste, şi nu o instituţie prezentînd o întîm- plătoare înşiruire de spectacole pentru copii De altfel, aşa privesc toţi membrii colec- tivului munca la care am pornit: ca pe un dificil examen al puterii de convingere artistică, al fanteziei, resurselor de lirdsm şi umor, capacităţii de a fi firesc — şi aşa mai departe E, de fapt, un examen multilateral al talentului şi pregătirii, pe care-1 susţinem, permanent, în faţa unui spectator care nu ştie de convenienţe şi aplauze politicoase, a cărui indiferenţă e un verdict implacabil — un spectator greu de captivat şi cu o logică perfectă Ştiind toate acestea, actorul teatrului pentru copii nu se mai poate simţi în exil artistic, ci mai degrabă într-un dificil post de luptă, în care orice clipă de dezinteres, orice fals artistic se plăteşte cu o pozitie pierdută Cu aceste cerinţe în fată ne-am alcătuit trupa ; soopul nostru este de a pune bazele unei echipe trainice şi sudate, pe deplin devotate profesiei Am reuşit să înche- găm un colectiv entuziast şi serios — calităti în care vedem premisele desăvîrşirii sale profesionale —•, cuprinzînd mad cu seamă tineri ; avem şi cîţiva, foarte putini (şi cu atît mai pretioşi), actori cu experienţă, printre care Silvia Chicoş — poate cea 35 www cimec romai iubită artistă a ţării Vor lucra în teatru regizori de formatid şi temperamente artistice diferite : George Teodorescu, Sandu Eliad, Raul Serrano ; vom colabora cu Cornel Todea, N Al Toscani — şi desigur şi cu alţii —, dar şi de la aceştda asteptăm (bineînţeles, fără a întelege prin asta o nivelare dăunătoare individualitătii spectaco- lelor semnate de ei) o muncă de echipă, o colaborare permanentă Discutâm apoi despre rolul teatrului pentru copii în formarea spectatorului de teatru : — Aveţi o bogată experienţă actoricească, aţi jucat în dramă şi comedie, în faţa tuturor categoriilor de spectatori E o sursă de observaţii cu privire la public, la pregătirea şi la lacunele acestei pregătiri, care vă este probabil foarte utilă acum, cînd puneţi bazele unui soi de „şcoalâ a spectatorului" — Absolut Nu există actor care să nu fi simtit, mai cu seamă jucînd în fata unoii public de tineret, că anumite teme, anumite mijloace, oricît de bine utilizate, nu au întreg ecoul corespunzător din pricina insuficientei experienţe, a insuficdentei deprinderi a spectatorului Copiii şi adolescentii încep să vină la teatru după criterii destul de întîmplătoare, însoţindu-şi părintii; de multe ori fac un salt de la teatrul de păpuşi la, să zicem, Ibsen, Gorki, sau chdar la Ionescu Iată, eu joc de un an în Rino- cerii Toată lumea ştie că e un spectacol bun Dar sînt în sală spectatori care se întîl- nesc cu teatrul absurdului fără să fi cunoscut teatrul clasic, fără să fi parcurs princi- palele etape ale istoriei teatrului E normal ca pe aceştia spectacolul să-i deruteze întrucîtva Nu e singurul exemplu care se poate da — Şi soluţia ? — Solutia rezumă întregul program al teatrului nostru : o educatie cuprinză- toare şi multilaterală a spectatorului, atent şi judicios diferentiată pe vîrste şi cate- gorii de preooupări, un fel de cichi mergînd de la preşcolar la adolescent, care tinde să formeze un public tînăr avizat, familiarizat cu teatrul, cu un gust format şi cu preferinţe bazate pe cunoastere, gust şi argumente — E un program ambiţios ; el începe cu ? — Cu un basm : Harap Alb de Creangă E o deschidere programatică, dacă vreti, căci basmul e profesia de credintă a marelui povestitor Folosesc prilejul ca să ne precizăm atitudinea fată de acest gen : sîntem hotărît împotrdva mai vechii orien- tări a teatrului pentru copii, de a elimina basmul dintre mijloacele sale Noi conside- răm basmul drept prixna şi cea mai accesibilă formă de a transmite notiuni etice şi estetice Un basm bine ales şi bine interpretat, cu bogătia sa de sensurd şi zăcămîntul de farmec pe care-1 contine, dăruieşte copiilor infinit mai mult decît o povestioară moralizatoare şi ternă Vom înfătişa preşcolarilor şi şcolarilor mici basme clasice şi moderne, fabule dramatizate şi spectacole de pantomimă (Avem în proiect un spec- tacol al cărui text, scris de Dan Tărchilă, leagă fabulele celebre ale literaturii mondi- ale ) Arta lui Felix Caroly, un pasionat al pantomimei, va da copiiior primele notiuni despre una din cele mai vechi forme de teatru, îi va familiariza cu arta mişcării, coinstitudnd o treaptă indisipemsabilă spre îotelegerea teatrului modern care-si face o preocupare ddn ce în ce mai susţinută dirn vtallorificarea tuturor mijloaoelor de expre- sie Tot pentru cei mai mici spectatori, colaborăm cu un autor încă necunoscut, Al Demetriad, actor al Teatrului National, care a scris, într-o foarte frumoasă limbă literară, un basm cuprinzînd momente dramatice deosebit de valoroase Cînd colec- tivul va fi pregărit şi va avea maturitatea artistică pentru o încercare de o asemenea amploare şi îndrăzneală, vom lua în studiu Pasărea albastră de Maeterlinck — Care ar fi „treptele" următoare ? — Şcolarii din ciclurile I şi II ale cursului elementar E o perioadă importantă în formarea personalitătii, cu cerinte variate, cu surprinzătoare răsturnări ale opticii, cu salturi : copilul află multe despre viată, mdntea lui e un laborator de prelucrare a informatiilor, uneori ne uluieşte prin cunoştinte enciclopedice, care merg de la cosmonautică pînă la politică internaţională Totuşi, ar fi greşit să-1 confundăm cu un om matur ; el n-a realizat încă trecerea peste un prag al judecătii, păstrează încă naivităţi şi candord nebănuite : într-un cuvînt, e copilul unei epoci de mari prefaceri, căruia teatrul trebuie să-i ofere un domemu pasionant de gîndire Un vis vesel de Mihalkov, spectaooluil de pantomimă Trică Tot, o piesă a lui Constantin Chiriţă, piesa Rodicăi Mihăilescu —< Fetiţa care îngheaţă apele şi dramatizarea lui Mircea Ştefă- nescu — Viaţa lui Ion Creangă vor fi printre premierele consacrate acestei vîrste Ne punem destule speranţe în cenaclul pe care 1-am înfiintat, alcătuit din scriitori care 36 www cimec roau dovedit interes pentru literatura pentru copii Sîntem însă conştienţi că e un domeniu sărac în realizări, că multe din piesele inspirate din viaţa şcolii contempo- rane sînt plicticoase şi didacticiste, şi ca atare nu le vom pune în scenă pentru nimic în lume — Aţi declarat război didacticismului ? — Hotărît şi intransdgent Morala servită, ca atare, de pe scenă nu poate avea alt rezultat decît îndepărtarea copiilor de teatru E un rău imens, la care nu vrem să fim complici Să nu fiu însă greşit înteles : n-o să facem uz nici de fast şi de falsă strălucire, de montări copleşitoare, căci asta ar însemna să cucerim spectatoruî prin derută Registrul de mijloace trebuie să varieze de la an la an : e vorba întîi de a atrage atentia, apoi de a cuceri, de a sădi emotia şi a o canaliza, cu delicatete, spre întelegere şi gîndire Toate acestea cer un subtil dozaj între verosimil şi fantastic, cer obişnuirea treptată cu convenţia teatrală, un nelipsit grăunte de umor — Aceste preocupări vor culmina cu un „curs de istorie a teatrului" ? — în imagini Da, se poate spune, pentru că ciclul adresat adolescenţilor va păstra o anumită legătură cu programa şcolară, dar va fi teatru în adevăratul înte- les al cuvîntului, nu ilustratie la un curs Vrem ca spectatorul adolescent să aibă prilejul să întîlnească pe scenă toate valorile mari ale teatrului universal, parcurgînd etapele importante ale dramaturgiei Ciclul acesta s-a deschis cu Soldatul fanfaron de Plaut Intentionăm să prezentăm un Aristofan, Chantecler de Edmond Rostand, dramatizări după Don Quijote al lui Cervanjtes, după Esop ; vom pregăti un spectacol de farse medievale Evident, nu va lipsi dramaturgia contemporană ; vom juca Ado- lescenţii — o piesă inedită a lui Dorel Dorian — şi vom relua Nota zero la purtare, întrTo nouă montare Ion Lucian considerâ că temeinica propagare a unor noţiuni fundamentale de cultură face parte din îndatoririle colectivului De aceea, unele dintre preocupârile 37 www cimec rosale se îndreaptă şi spre pregătirea unor spectacole de poezie, spre lecturi din mari prozatori şi mari poeţi; teatrul intenţionează de asemenea să editeze caiete-program mai ample, uneori chiar mic& volumaşe consacrate unui dramaturg, unei etape, unei teme, unui stiî La acestea s-ar putea adâuga utilizarea inspirată a foaierelor, unde spectatorii ar putea găsi mici expoziţii volante, consacrate spectacolului, realizate cu aportul masiv al scenografilor cu care teatrul colaborează — Sînteţi regizorul spectacolului inaugural al teatrului în ce măsură aţi con- cretizat în spectacol ideile despre care aţi vorbit ? — Este a doua oară cînd montez Harap Alb Vechiul spectacol era mult mai încărcat şi mai greoi ; cel de-acum e, evident, mai liber, mai suplu Dramatizarea lui Dan Nasta păstrează absolut fidel firul poveştii; singura libertate pe care şi-o ia e aducerea în scenă a personajului Creangă-povestitor — Nu e o libertate care dăunează cursivităţii acţiunii ? — Experienţa spectacolelor pentru copii arată că aceştia obosesc destul de repede, că le e greu să urmărească liniştiţi o idee ; o acţiune care se desf ăşoară în faţa lor, dar care nu-i solicită, poate la un moment dat să-i piardă, şi ei îşi caută alte ocupaţii, vorbesc, se agită Dialogul purtat de pe scenă îi recheamă mereu şi-i ajută să se concentreze E un argument extras dintr-o îndelungată experienţă, pe care nu încerc să-l contrazic Constat, totuşi, că spectacolul suferă din pricina fragmentării Sn tablouri, a prea deselor cortine de întuneric Povestitorul rezumă destul de mult şi înfăţişează apoi tablouri disparate, care se leagă relativ greu, pe planurile diferite ale percepţiei vizuale şi auditive, într-o imagine unică logicâ Revin la intenţiile montării — N-am urmărit — aşa cum se pare că încearcă s-o facă Gopo, în noul său film — să descopăr în subtext raporturi noi, să dau o altă interpretare personajelor Mie mi se pare că, aşa cum îl ştim, basmul conţine suficiente speculaţii filozofice şi folclorice ca să nu aibă nevoie de modernizare Am încercat însă altceva : să dezghioc basmul din învelişul de catifea şi paiete în care 1-a învăluit o anumită tradiţie de teatru, şi să descifrez în el sursele de inspiratie folclorică, elemente din viaţa satului Am realizat asta în muzică, stilizînd motive folclorice (partitura e compusă special de Liviu Kavassi şi Gh Boldeanu), în decorul simplu, amintind vechile tablouri popu- lare pe sticlă <Şt Hablinski) Cea mai importantă oonseointa a acestei interpretări, tinzînd spre un spectacol în stiil popular romînesc, se referă însă la grupul prietenilor lui Harap Alb în viziunea noastră, Gerilă, Flămînzilă, Setilă, Ochilă şi Păsări-lăţi- lungilă nu mai sînt nici fiinţe supranaturale, nici caricaturi groteşti, ci nişte săteni autentici, hîtri şi poznaşi, care-i devin voinicului ajutoare devotate, acţionînd din solidaritate prietenească — E o explicaţie satisfăcătoare, filozofic şi poetic, pentru cei trecuţi de vîrsta copilâriei Cei mici nu vor simţi însă lipsa grăuntelui de mister pe care-l aduceau „minunile" acestor personaje de basm ? — Nu eliminăm misterul şi minunea din scenă ; numai că raportul între perso- naj şi actiunea lui se schimbă Nemaifiind înfătişaţi ca supraoameni, ci ca fiinţe înzes- trate cu puteri neobişnuite, cu îndemînări şi chiar cusururi care, în anumiite împre- jurări, devin miraculoase, cei cinci realizează pe scenă momente comice care se inte- grează perfect umorului poveştii lui Creangă Cu tehnica ce ne stă la îndemînă, transformăm focul în gheată şi facem toate minunile cuvenite într-adevăr, spectacolul foloseşte o pluralitate de forme : lumini şi umbre, proiecţii, marionete, care creeazâ în unele momente imagini scenice foarte izbutite — ca acelea din căsuţa-cuptor, în care Roş-împărat îşi primeşte oaspeţii Alteori, ele nu fuzionează perfect cu spectacolul: în fragmentele de film, înfăţişînd zborul lui Harap Alb pe calul nâzdrăvan, trecerea de la imaginea scenică la cea filmată suferă atît din pridna absenţei culorii, cît şi dvn pricina stilizării excesive a calului Sînt discutabile şi unele interpretări actoriceşti, lipsite de strălucire şi unidi- mensionate cpnform unor mai vechi obişnuinţe Mi se pare însă mai important să judecâm teatrul acesta, abia înfiinţat, în perspectiva obiectivelor lui încheiem deci convorbirea cu Ion Lucian urîndu-i succese pe măsura nobilelor ambiţii care animă colectivul Ileana Popovici www cimec ro